Patrijarh Pavle, poglavar Srpske pravoslavne crkve.
Lord Peter Carington, predsednik Međunarodne mirovne konferencije o Jugoslaviji.
**Pismo srpskog patrijarha Pavla britanskom lordu Karingtonu** je napisano krajem 1991. godine, povodom jugoslovenske krize i rata u Hrvatskoj. Peter Carington je bio tadašnji predsednik Međunarodne mirovne konferencije o Jugoslaviji. Srpski patrijarh Pavle ovim pismom ubeđuje Karingtona i međunarodnu zajednicu da svi Srbi imaju pravo da se okupe pod zajednički krov sa Srbijom.

Pavle je objašnjavao britanskom lordu da su u Jugoslaviji "Srbi bili prisiljeni da žive zajedno sa Hrvatima". U pismu dalje kaže da: "Srbi više ne mogu da žive zajedno sa Hrvatima" i da "Delovi Hrvatske moraju biti pripojeni matici srpskog naroda, Republici Srbiji". U ovom pismu patrijarh Pavle otvoreno govori da se velik deo teritorija Hrvatske mora "naći pod zajedničkim državnim krovom sa današnjom Srbijom i svim srpskim krajinama".

Patrijarh u pismu lordu Karingtonu objašnjava da svoju braću *"iste vere i krvi"* koja žive u Hrvatskoj *"srpska država i srpski narod moraju zaštititi svim legitimnim sredstvima, uključujući i oružanu samoodbranu"*.

Patrijarhovo pismo lordu Karingtonu je objavljeno na naslovnoj strani "Pravoslavlja" od 1. novembra 1991. godine.

Tekst pisma
-----------

"Po drugi put u ovom veku srpski narod je suočen sa genocidom i izgonom sa teritorija na kojima je vekovima živeo. Prvi put se to dogodilo tokom Drugog svetskog rata, pod tzv. Nezavisnom Državom Hrvatskom,' preko 700.000 Srba zaklano je i umoreno. Sa ponovnim proglašavanjem nezavisnosti Hrvatske i izričitim priznanjem njenog predstavnika Franje Tuđmana da je tzv. NDH njena preteča u tom navodno neprekinutom hilja dugodišnjem kontinuitetu hrvatske državnosti, započelo je novo, a po mogućim posledicama možda i pogubnije stradanje Srba u Hrvatskoj.

Ti naši sunarodnici, iste vere i krvi, suočeni su sa sledećim kobnim izborom: ili će se oružjem u ruci izboriti za opstanak u istoj državi sa maticom srpskog naroda, ili će biti prisiljeni da se iz te nove Nezavisne Države Hrvatske pre ili posle isele. Trećeg nema. Za to ih srpska država i srpski narod moraju zaštititi svim legitimnim sredstvima, uključujući i oružanu samoodbranu srpskih života i svih srpskih krajina. Teritorije na kojima je srpski narod vekovima živeo i na kojima je aprila 1941. imao etničku većinu pre genocida izvršenog nad njim od strane hrvatskih kvinsliških vlasti, ne mogu ostati u sastavu bilo kakve nezavisne Hrvatske, već sc moraju naći pod zajedničkim državnim krovom sa današnjom Srbijom i svim srpskim krajinama.

Vreme je da se shvati da žrtve genocida i njegovi negdašnji, a možda i budući, vinovnici ne mogu više živeti zajedno. Posle Drugog svetskog rata niko nije prisiljavao Jevreje da žive zajedno sa Nemcima u istoj državi. Srbi su, međutim, bili prisiljeni da žive zajedno sa Hrvatima, doduše u okviru Jugoslavije...

Granice te Hrvatske nisu ni istorijske ni etničke, nego određene voljom Josipa Broza - Tita, vođe komunističke revolucije u Jugoslaviji, a Hrvata po narodnosti. Onog trenutka kad su Hrvati proglasili nezavisnost takve Hrvatske, Srbi u Hrvatskoj su, koristeći to isto pravo naroda na samoopredeljenje do otcepljenja, odlučili da žive u krnjoj Jugoslaviji, odnosno u državi u kojoj će biti matica srpskog naroda. U protivnom, pre ili posle bili bi izloženi zatiranju svog nacionalnog identiteta, svoje vere i imena, a možda i progonstvu i fizičkom istrebljenju. Onima koji su vekovima unijatili i pokrštavali, a u Drugom svetskom ratu i fizički zatirali Srbe samo zbog toga što su Srbi i pravoslavni, više se ne može verovati.

Srpska pravoslavna crkva ovim se ne zalaže samo za istorijska i demokratska prava srpskog naroda već želi da stane na stranu pravde i istine, univerzalnih i hrišćanskih principa, na kojima bi morali da se zasnivaju odnosi među ljudima i narodima."

Epilog
------

15. marta 1999. godine, prilikom svoje prve posleratne posete Zagrebu, patrijarh Pavle je potpuno promenio ranije iznete stavove, i savetovao je Srbe da budu lojalni građani Hrvatske:

> Časno ispunjavajte svoje građanske dužnosti i postupajte savesno po državnim zakonima Republike Hrvatske.
> 
>

Izvori
------

1. ↑  „MIRKO ĐORĐEVIĆ: Republika Srpska kao ulog za Patrijarha". Arhivirano iz originala na datum 2010-02-23. Pristupljeno 2011-08-17.
2. 1 2 3  MILORAD TOMANIĆ, SRPSKA CRKVA U RATU I RATOVI U NJOJ

Vidi još
--------

* Patrijarh Pavle
* Srpska pravoslavna crkva u jugoslovenskim ratovima